
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 172
                                                              din 30 august 2018
privind modificarea unui contract de concesiune

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 22.519/02.08.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere contractul de concesiune nr. 17/19369/28.11.2008, încheiat între Municipiul Sighișoara, în calitate de concedent şi Patița Lucreția și Mozes Maria, în calitate de concesionar, având ca obiect preluarea în concesiune a terenului situat în Municipiul Sighișoara, str. Mihai Viteazu, nr. 11, în suprafaţă de 156 mp., înscris în C.F. nr. 3435 Sighișoara, cu nr. top. 3434/11/2, (C.F. nou nr. 51407 Sighișoara, rezultat în urma dezmembrării, nr. cad. 51407) în vederea extinderii și modernizării construcției, situată în str. Mihai Viteazu, nr. 9/a, imobil limitrof, coproprietatea concesionarelor; 

Având în vedere cererea înregistrată la Municipiul Sighişoara cu nr. 10.676/17.04.2018, prin care Patița Lucreția și Mozes Maria solicită în principiu, concesionarea imobilului de natură teren, aflat în domeniul privat al Municipiului Sighișoara, situat în Municipiul Sighișoara, str. Mihai Viteazu, nr. 11, în suprafață de 80 mp., înscris în C.F. nr. 51406 Sighișoara cu nr. cad. 51406, în vederea amenajării unei terase cu zonă verde și plante ornamentale, parțial acoperite cu o construcție ușoară, mobilă - pergolă pentru umbră;

Având în vedere faptul că, în prezent, valoarea redevenței aferentă contractului de concesiune mai sus menționat este mai mică decât valoarea tarifelor de bază lunare pentru curțile și grădinile aferente spațiilor cu altă destinație decât locuințe din patrimoniul Municipiului Sighișoara, aprobate prin Hotărârea Consiliului Local Sighișoara nr. 19/25.01.2018 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului;

Având în vedere prevederile Hotărârii Consiliului Local Sighișoara nr. 19/25.01.2018 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului, cu precădere prevederile anexei nr. 1 la aceasta;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;
Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă a Guvernului nr. 54/2006, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că, în urma modificării contractului de concesiune nr. 17/19369/28.11.2008 nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005; 


Având în vedere că, prin modificarea contractului de concesiune se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 22.517/02.08.2018, prin care se propune modificarea contractului de concesiune, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
 În baza art. 36 (2) lit. „c”, (5) lit. „a” şi „b” și (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare;

            H O T Ă R Ă Ş T E:

Art. 1. (1) Se aprobă modificarea contractului de concesiune nr. 17/19369/28.11.2008, încheiat cu Patița Lucreția și Mozes Maria, în sensul suplimentării suprafeţei de teren concesionate, cu imobilul de natură teren, aflat în domeniul privat al Municipiului Sighișoara, situat în Municipiul Sighișoara, str. Mihai Viteazu, nr. 11, în suprafață de 80 mp., înscris în C.F. nr. 51406 Sighișoara, cu nr. cad. 51406, în vederea amenajării unei terase cu zonă verde și plante ornamentale, parțial acoperite cu o construcție ușoară, mobilă - pergolă pentru umbră.

(2) Valoarea redevenței pentru suprafața de teren de 156 mp. concesionată prin contractul de concesiune nr. 17/19369/28.11.2008, se actualizează și va fi de 312 lei/lună, respectiv 2 lei/mp./lună, stabilită în baza anexei nr. 1 la Hotărârea Consiliului Local Sighișoara nr. 19/25.01.2018 și se va indexa anual cu indicele de inflație.

(3) Valoarea redevenței pentru suprafața de teren de 80 mp. va fi de 160 lei/lună, respectiv 2 lei/mp./lună, stabilită în baza anexei nr. 1 la Hotărârea Consiliului Local Sighișoara nr. 19/25.01.2018 și se va indexa anual cu indicele de inflație.

 (4) Concesionarul va fi obligat să amenajeze terenul, conform Certificatului de Urbanism și a Autorizației de construcție.
Art. 2. Durata concesiunii este de 15 (cincisprezece) ani și 3 (trei) luni, rămasă din contractul iniţial, cu posibilităţi de prelungire.
Art. 3. (1) Modificarea contractului de concesiune se va face prin act adiţional, care se va încheia, numai după însușirea unei documentații cadastrale de alipire a celor două suprafețe de teren, respectiv a terenului situat în Municipiul Sighișoara, str. Mihai Viteazu, nr. 11, înscris în C.F. nr. 3435 Sighișoara, cu nr. top. 3434/11/2, în suprafaţă de 156 mp., (C.F. nou nr. 51407 Sighișoara, nr. cad. 51407) și a terenului în suprafaţă de 80 mp., situat în Municipiul Sighișoara, str. Mihai Viteazu, nr. 11, înscris în C.F. nr. 51406 Sighișoara, cu nr. cad. 51406 și înscrierea operațiunilor în cartea funciară, obligație ce cade în sarcina concesionarului.

(2) Restul clauzelor contractuale rămân neschimbate.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Juridic din cadrul Municipiului Sighişoara. 
Art. 5. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunostinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. doamnele Patița Lucreția și Mozes Maria.

12 ex.
B.A. 

